بازرگان غربی آذربایجان اوستانینین شهرلریندن بیری‌دیر و ماکی بؤلگه‌سینین بازرگان بؤلومونده یئرلشیبدیر. بو شهرین اهالیسی‌نین اکثریتی تورکدورلر و آذربایجان تورکجه‌سینده دانیشیرلار. تورکلرین یانیندا کوردلر ده اقلیت اولاراق بو شهرده یاشاییرلار و کورمانج کوردجه‌سینده دانیشیرلار. هابئله ۱۳۳۰–جو هیجری شمسی ایلینده یازیلمیش «فرهنگ جغرافیائی ایران (آبادیها)» کیتابی‌نین دؤردونجو جیلدینده بازرگان خالقی‌نین دیلی تورکجه و اونلارین مذهبلری ده شیعه قئید اولونوب.